
PRAEFANDA. 

Dei,  qui  mundum  creavit  atque  gubernat,  mira¬ 
bili  artificio  ita  constitutus  est  homo,  ut  ad  viven¬ 
dum  ubique  terrarum  in  sanitate  aptus  sit.  Ni¬ 
hilominus  vero  corpori  insunt  multa  idemque  ex- 

tra,  quae  vitae  discrimen  inferunt  aut  necem  mi¬ 
nitantur.  Haec  non  modo  “  firma  adhuc  valetu¬ 
dine,”  e  fragili  corporis  constitutione,  sed  e  rebus 
quoque  externis  pendent.  Coelum  sub  quo  de¬ 
gimus,  sive  calidum,  sive  frigidum,  morbos  gig¬ 
nit  sibi  proprios.  Sub  ardente  illius  sole  et  rori¬ 
bus  nocturnis,  morbi  regnant,  qui  e  naturalibus 
functionibus  admodum  perturbatis  praecipue  ori¬ 
untur  ;  dum  in  hoc  nulli  quam  illi  Phlegmasia- 
rum  saepius  adoriuntur.  Qui  Britanniam,  igitur, 
habitant  insulam,  varias  subeuntem  temperiei  mu¬ 
tationes,  omnigenis  obnoxii  sunt  inflammationi¬ 
bus,  quas  inter  Rheumatismus  interdum  ita  infes¬ 
tat,  ut  doloribus  cruciantibus  vitam  ipsam,  onus 
saepius  reddat  maxime  miserandam.  De  hoc 
malo,  agere  mihi  in  animo  est,  quod  exequar  mi¬ 
nime  novi  sed  brevitatis  studiosus. 


ACUTO  ET  CHRONICO 


% 


DE  DEFINITIONE. 

Qui  de  Nosologia  scripserunt,  multi  definitio¬ 
nem  morbi,  quisque  sibi  protulerunt ;  sed  omni¬ 
bus  Cullenus,  vir  nusquam  non  venerandus, 
longe  praestat.  In  duas  species  dividit,  quarum 
alteram  ita  definit :  “  Morbus  ab  externa,  et  ple¬ 
rumque  evidente  causa ;  pyrexia,  dolor  circa  arti¬ 
culos,  musculorum  tractum  sequens,  genua  et  reli¬ 
quos  majores,  potius  quam  pedum  vel  manuum 
articulos  infestans,  calore  externo  auctus.” 

Haec  ita  definita  Rheumatismus  tantum  voca¬ 
tur  a  Culleno,  et  ab  aliis,  Rheumatismus  Acu¬ 
tus.  Sed  huic  nomina  varia  imponuntur,  secun¬ 
dum  partes  implicitas :  si  lumbi  afficiuntur,  Lum¬ 
bago  ;  si  coxae  dolent,  Ischias  Rheumaticus ;  si 
pectoris  musculi  laborant,  Pleurydine ;  necnou 

Hemicrania  nominatur,  ubi  afficiuntur  capitis 
musculi.  Hae  vero  varietates  eundem  morbum 
designant,  et  in  sede  doloris  tantum  variant. 

In  altera  specie,  cui  nomen  imponitur  Arthro- 
dynia,  his  verbis  utitur  :  “  Post  Rheumatismum, 
nisum  violentum,  vel  subluxationem ;  dolores  ar¬ 
tuum  vel  musculorum  sub  motu  praesertim,  aucti, 
plus  minusve  fugaces,  calore  lecti  vel  alio  externo 
levati ;  artus  debiles,  rigidi,  facile  et  saepe  sponte 

frigescentes ;  pyrexia  nulla ;  tumor  plerumque 

• 

nullus.”  Sub  hac  ab  aliis  scriptoribus  denotatur 
Rheumatismus  Chronicus. 

De  una  alteraque  singulatim  tractare  animus 
fert,  quamvis  ubi  illa  desinit,  haecve  incipit,  vix, 
aut  ne  vix  quidem,  percipiatur. 

Singulae  species  ad  Classem  Pyrexiarum, 
Ordinemque  Phlegmasiarum  referuntur  ;  sed 
multum  disputatum  est,  annon  Arthrodynia, 

ob  Pyrexiae  defectum,  recte  apponatur  ?  Res  au¬ 
tem  Culleno  haud  ignota  est,  qui  in  suo  opere, 
notam  subjecit,  quam  citare  liceat.  “  Si,  ut  qui¬ 
dam  statuunt.  Rheumatismus  Chronicus  ab  Acuto 
genere  omnino  diversus  sit,  nomen  simplex,  uti 
genus  omne,  habere  oportet,  et  hujusmodi  nec  in¬ 
eptum,  ut  puto,  imposui.  Porro,  cum  sequela 
rheumatismi  acuti  vel  rheumatismi  simpliciter 
dicendi,  Rheumatismum  Chronicum  dictum  sem- 
per  habeo,  et  cum  inter  utrumque  morbum  saepe 
limites  vix  statuendi  sint,  ideoque  pro  diverso  ge¬ 
nere  rheumatismum  chronicum  recensere  vix  po¬ 
tui  ;  Rheumatismus  tamen  Chronicus  exquisitus 
ab  Acuta  natura  adeo  diversus  evadit,  et  medelam 
adeo  diversam  exposcit,  ut  merito  nomine  prorsus 
diverso  insigniri  possit ;  et  si  quis  pro  genere 
etiam  diverso  ponere  velit,  per  me  profecto  li¬ 
cet 


Culxen,  Synop.  Nosolog.  p.  122. 

HISTORIA. 


In  autumno  et  vere,  quam  alia  anni  parte,  fre¬ 
quentius  incipere  morbus  observatur.  In  his  enim 
temporibus  procellae  saeviunt,  plus  variabile  est  coe¬ 
lum.  Nulli  aetati  parcit ;  sed  juvenes,  quam  senes, 
saepius  invadit,  a  vigesimo  ad  trigesimum  quintum 
annum  usque.  Temperamentum  sanguineum  illi, 
praecipue  sub  septentrionale  regione,  fundamen¬ 
tum  jacit ;  aliter  niliil  confert. 

% 

Iisdem  signis  incipit  ac  aliae  inflammationes. 
Praegressis  languore  ac  lassitudine,  caput  dolet,  et 
inquietudinem  aeger  sentit  minimo  frigore.  Do¬ 
lores  vagi,  hic  illucque  urgent ;  horrores  ac  rigores 

y 

accedunt,  quos  calor  subitus  excipit  febrem  in¬ 
ducturus. 

Sine  his  indiciis  haud  raro  febris  obrepit ;  in¬ 
terdum  paucos  dies  perstat,  ante  morbi  accessum. 
Hac  ardente,  augetur  cordis  actio,  pulsus  duri 
exibunt,  pectore  agitato,  aeger  difficulter  spirat, 
facies  turgescit,  secretiones  imminuuntur,  quae, 
ubi  parcae,  haud  paucas  molestias  inferunt.  Ca¬ 
lor  enim  intenditur  corporis  totius,  fauces  ares¬ 
cunt,  lingua  ac  dentes  sorde  nigra  obducuntur, 
et  non  heri  potest,  quin  ventriculus  male  se  ha¬ 
beat.  Inde  anorexia  ac  nausea  subsequuntur : 
sed  memoria  dignum  est,  minus  in  hoc  morbo 

pertubari  cibi  appetitum,  quam  in  aliis  ejusdem 
generis.  iEger  conspectus  est,  ut  in  secunda  va¬ 
letudine,  edere. 

His  perstantibus,  dolores  prius  vagi,  nunc  unam 
alteramve  corporis  partem  occupant,  adeo  maxime 
excruciant,  ut  lenissimus  tactus,  motusve  tolerari 
vix  queat.  Neque  unicam  sedem  diu  tenent,  sed 
locum  saepe  mutant,  musculorum  tractum  sequen¬ 
tes.  Majores  quam  minores  juncturas  praecipue 

infestant,  et  partes  circa  genua,  coxam  maxime 
dolent.  Nocte,  quam  die,  potius  vexant,  calore 
lecti  augentur ;  et  somnum  prorsus  tollunt,  cum 
multa  vigilia  et  inquietudine. 

Quamvis  ardeat  febris,  rarius  sponte  eliciun¬ 
tur  sudores,  qui  saltem  in  parte,  aut  parce  erum¬ 
punt,  neque  partes  dolentes  humectant,  quae  siccae 
et  aridae  fere  semper  manent.  Partes  ita  affectae, 
haud  parum  rubescunt,  et  intumescunt,  quod  cru¬ 
ciatum  potius  auget,  quam  ullum  levaminis  in¬ 
fert. 

Per  totum  morbi  decursum  astricta  fere  sem¬ 
per  invenitur  alvus ;  cui  subjiciantur  sitis  magna, 
calor  intensus,  et  urina  parca  ac  rubra,  quae  sedi¬ 
mentum  deponit.  Sanguis,  vena  icta,  crustam 
albam,  corii  instar,  indicat,  ut  accidere  solet  in¬ 
flammationibus.  Rarius  si  unquam  delirium 
supervenit,  et  aeger  inter  maximos  cruciatus,  sui 
compos  est. 

Neque  credendum  est,  partem  semel  affectam, 
secundi  impetus  futuram  esse  immunem,  sed  po¬ 
tius,  me  judice,  magis  obnoxiam.  Ideoque  ob¬ 
servatum  est,  dolores  eundem  locum,  bis,  terve 
adoriri. 

Pyrexia  ultra  unam  alteramve  hebdomadam  ra¬ 
rius  durat,  neque  tam  gravibus  signis  semper  ur¬ 
get  ;  sed  mitior  fit.  Quamobrem  mitiora  quoque 
sunt  signa,  neque  dolores  tam  acriter  torquent, 
sed  remediis  cedunt,  et  ad  sedem  mutandum  mi¬ 
nus  proclives  sunt.  Sin  ardeat  febris,  dolores 
plus  excruciant,  neque  una  sede  tenentur,  sed 
unum  alterum  que  locum  iterum,  iterumque  ado¬ 
riuntur. 

Rarissime  si  unquam  hic  morbus  in  suppura¬ 
tionem  desinit,  sed  haud  infrequenter,  idoneis  re¬ 
mediis  neglectis,  ubi  aegri  vires  exhauriuntur,  et 
debilitas  et  macies  inducuntur,  arthrodyniam  gig¬ 
nit  ;  de  qua  agere,  proximum  est  consilium. 

B 

DE  ARTHRODYNLE  SIGNIS, 

H^ec  fere  semper  est  prioris  morbi  jam  dicti 
sequela,  sed  nonnunquam  sine  illo  praecedente  ac¬ 
cidere  nota  est.  Dolores  quibus  incipit,  “  nulla 
pyrexia,”  mitiores  sunt,  neque  acuti  sed  haud  mi¬ 
nus  molestiae  inferunt.  Humeros,  lumbos,  genua 
praesertim  corripit,  artusque  illos  quos  magni  mus¬ 
culi  circumdant.  Partes  ita  affectae  rigescunt,  et 
debiles  intumescunt,  et  lenissimo  frigore  dolent ; 
sed  calor  molestiam  tollit.  Neque  semper  fixi 
manent  dolores  aliqua  in  parte,  sed  interdum  se¬ 
dem  mutant,  et  semper  sine  febre.  Interdum 
diutius  sedendo  superveniunt,  sed  modice  ambu¬ 
lando  abeunt,  quiete  redituri.  Ubi  humerus  af¬ 
ficitur,  aeger  manum  sursum  levare  vix  potest, 
sed  circa  illum,  quasi  pondus,  sentit. 

In  hoc  morbi  genere,  mutationes  quas  coelum 

subit,  dolores  reducunt ;  qui  maxime  torquent,  sse- 

% 

pissime  tempus  longum  durant,  neque  remediis 
facile  cedunt.  Haud  infrequenter  imbecilli  fiunt 
articuli,  qui  nonnunquam  sentiendi  ac  movendi 
facultatem  pariter  amittunt. 

Denique  Arthrodynia  saepe  in  Anchylosin  de¬ 
sinit,  et  in  illis  scrofula  imbutis,  Hydrarthrum 
interdum  gignit. 


DE  DIAGNOSI. 

Magni  momenti  est  morbos  rite  dignoscere, 
et  medici  peritia  nulla  in  re  plus  patet,  quam  in 
diagnosin  faciendo.  Ex  hac  accurate  perpensa, 
omne  pendet  auxilium  quod  aegris  proponimus 
adferre.  Ex  hac  re  quoque  periti  scientia,  ab  illa 
imperiti,  plane  se  ostendit. 

Rheumatismus,  signis  ejus  consideratis,  ab  aliis 
morbis  facile  dignosci  potest;  quippe  qui  rebus 
satis  evidentibus  indicatur.  Nihilominus  non¬ 
nulli  sunt  morbi  quibus  admodum  consimilis 
est;  ideoque  confundi  potest.  Sunt  Podagra, 
Syphilis,  Pleuritis,  Nephritis,  et  Scorbutus.  De 
singulis,  paucis  in  verbis  dicendum  erit. 

I.  Rheumatismus  in  multis  rebus,  Podagrae 
constat,  sed  quoque  haud  minime  distat.  Haec  sine 
causa  evidente  plerumque  in  provecta  aetate,  in¬ 
temperantiae  deditos,  ille  in  juventute  florentes, 
potius  corripit,  ex  evidente  causa.  In  alio  morbo 
majores  artus,  veluti  genua,  coxa  et  humerus ;  in 
alio,  minimi  articuli  pedum,  manuumve,  praecipue 
laborant.  Hi  duo  morbi,  locum  pariter  mutant ; 
sed  in  Podagra,  ventriculus  maxime  dolet,  dum 
in  altero  minime  laborat.  His  rebus  collatis,  quis 
sit  morbus,  plane  videmus. 

II.  Syphilis  cum  Rheumatismo,  fere  nihil  ha- 

bet  commune.  Diversi  sunt  morbi  ex  diversis 
causis  orientes.  In  illo  dolores,  medias  longorum 
ossium  partes  praecipue  occupant,  in  hoc  musculo¬ 
rum  tractum  sequuntur.  Neque  quod  uni  prodest, 
alterum  juvat.  Praeterea  bubones,  faucium  exul¬ 
cerationes  bene  designant,  et  utriusque  morbi  ra¬ 
tio  plane  patet. 

III.  Quaedam  in  Pleuritide,  morbo,  de  quo  agi¬ 
mus,  similia  sunt,  et  diagnosi  haud  bene  perpensa, 
multum  injuriae  illatum  est.  In  hoc,  cui  quoque 
nomen  imponitur  Pleurydine,  intercostales  mus¬ 
culi  afficiuntur,  et  tactu  et  pressu  dolent,  necnon 
dolores  frequenter  sedem  mutant,  hic  illucque 
transeunt.  In  Pleuritide  vero  fixi  sunt  dolores 
in  quadam  interna  thoracis  parte,  maximeque 
augentur  inspirando  aut  tussiendo,  sed  haud  pre¬ 
mendo. 

IV.  Nephritis  quadam  in  parte  hunc  mor¬ 
bum  simulare  potest,  et  alius  cum  alio  confundi 

potest.  Utriusque  autem  comparando  signa,  quis 
sit  morbus,  quis  non,  in  aprico  est. 

V.  Rheumatismum  a  Scorbuto  dignoscere  fa¬ 
cile  est,  et  inexpertus  errare  vix  potest.  Hic 
enim  adoritur ;  “  in  regione  frigida  post  victum 
putrescentem,  salitum,  ex  animalibus  confectum, 
deficiente  simul  materia  vegetabili  recente ;  as- 
thenia ;  stomacace ;  in  cute  maculae  diversi  colo¬ 
res,  plerumque  livescentes,  praesertim  ad  pilorum 
radices  Hinc  quae  sunt  alteri  propria,  alteri 
prorsus  desunt. 


DE  CAUSIS  MORBI. 

Duplicis  generis  sunt  causae  quae  morbum  in¬ 
ducunt.  Unius,  quae  proclivitatem  ad  morbos 

- - - - - - - - - — - L - . 


*  Cullen,  Synop.  Nosolog.  p.  $94. 

faciunt,  inde  Praedisponentes  nominantur.  Hae 
plerumque  corpore  insunt,  aut  saepe  extrinsecus 
primam  originem  ducunt.  Alterius,  quae  mor¬ 
bum  excitant,  hinc  Excitantes  appellantur ;  et  vel 
intus  vel  extrinsecus  oriri  possunt.  De  singulis 
erit  dicendum. 

Prcedisponentes. — Quodcunque  ad  plethoram 
gignendam  conferat,  praedisponere  potest.  Qui 
vitam  in  otio  degunt,  spiritu  ardente  plus  justo 
utuntur,  praecipue  temperamenti  sanguinei,  in 
morbum  facile  incidere  observantur.  Juvenes 
prae  senibus,  viri  prae  foeminis,  facilius  afficiuntur. 
Praeterea  suppressae  evacuationes,  veluti  sangui¬ 
nis  missio,  menses,  haemorrhoides  ubi  solitis  tem¬ 
poribus  non  fluunt,  morbo  proclivitatem  dant,  dia- 
thesin  phlogisticam  gignendo.  Scire  juvat  si 
morbus  semel  corripit,  proclivitatem  acquirit  ite¬ 
rum  corripiendi ;  et  qui  pro  syphilidis  curatione, 
nimio  hydrargyri  usu  corpus  suum  debilitaverunt, 
eos  morbi  accessionibus  fieri  procliviores. 

Excitantes . — Inter  has,  frigus  corpori  appli¬ 
catum,  post  exercitationem  immodicam,  aut  mag¬ 
nam  defatigationem,  primum  tenet  locum.  Nihil 
vero  citius  excitat,  aut  vi  majori  pollet,  quam  hoc, 
praecipue  si  cum  humiditate  conjunctum  sit. 
Hinc  in  autumni  fine,  aut  veris  ab  initio,  sed  in 
hyeme  praecipue,  ubi  Jupiter  terram  contristat 
gelu,  pluviisque,  morbus  frequentius  adoritur. 
Nullum  autem  anni  tempus,  in  quo  sub  coelo  va¬ 
riabili  induci  non  potest.  Quicunque  domum 
habitent  cujus  parietes  sunt  humidi,  aut  vesti¬ 
menta  madida  induant,  iisdemque  dormiant,  in 
morbum  incidere,  diu  observatum  est.  Neque 
immunes  sunt,  qui  domi  vitam  sedentariam  de¬ 
gunt,  et  in  diebus  frigidis  subito  se  exponunt,  a 
frigore  male  defensi.  Hoc  probant  Celsi  mo¬ 
nita,  “  Neque  sine  veste  neque  sine  calceamentis 
prodire  oportet,  praecipueque  diebus  frigidioribus, 
neque  sub  divo  nocte  dormire,  aut  certe  bene  ope- 

CAUSA  PROXIMA. 

De  causae  proximae  natura  multum  scripse¬ 
runt  medici,  sed  “  ejus  notio  generalis,  si  non 
prorsus  falsa  saltem  confusa  admodum  est,  et  ob¬ 
scura,  et  temere  a  rebus  abstracta:  Quaerunt 
enim,  et,  non  facile  invenientes,  sibimet  fingunt 
aliquid  causae  omnes  morbi,  unde  iste  morbus  oria¬ 
tur,  eodem  fere  modo  ac  variae  mutationes  vel  ef¬ 
fectus,  quae  in  rebus  inanimatis  observantur,  a  suis 
causis  proveniunt.”  De  eorum  conjecturis  aut 
opinionibus  nihil  dicere  oportet :  has  enim  refel¬ 
lamus,  qui  parum  in  re  medica  versamur,  niti 
minime  decet.  Attamen  proferre  licet,  ex  quare 
pendeat  proxima  causa  hujus  morbi  judicamu 
Inflammari  praecipue  videntur  ligamenta  capsu¬ 
laria,  aut  bursae  mucosae  et  fibrae  musculosae.  Has 
partes  corporis  imprimis  affici,  fere  omnia  morbi 
signa  testantur;  et  praeterea  hoc  affirmant  Cul- 

leni  verba:  “  It  is  also  an  affection  of  these 
fibres  which  gives  an  opportunity  to  the  propaga- 
tion  of  pains  from  one  joint  to  another,  along  the 
course  of  the  muscles,  and  which  pains  are  more 
severely  felt  in  the  extremities  of  the  muscles  ter- 
minating  in  the  joints,  because,  beyond  these,  the 
oscillations  are  'not  propagated.”  Scire  quoque 
juvat,  hanc  inflammationem,  rarius,  si  unquam, 
in  suppurationem  desinere,  quod  ex  morbi  sede 
explicari  potest. 


PROGNOSIS. 


Inest  huic  morbo  plus  doloris,  quam  periculi ; 
et  rarius,  si  unquam,-  lethalis  evadit.  Siquando 
juvenem  haud  fractis  viribus  invadit,  remediis 
idoneis  tempestive  adhibitis,  fere  semper  cedit. 
Sin  autem  debiles,  ab  aliis  morbis  convalescentes, 
et  provecta  aetate,  afficiat,  haud  raro  eosdem  ad- 

modum  angit,  curatu  difficilis,  et  vitam  reddit 
miserandam ;  anchylosin  aut  rigiditatem  artuum 
gignendo. 

Nunquam  lethalis  evadit,  nisi  locum  mutet, 
ut  alii  amant  loqui,  et  aliquam  vitalem  partem 
adoriatur,  veluti  caput,  aut  cor ;  et  tunc,  quidam 
testantur  hunc  malum  eventum. 


MEDENDI  VIA. 

In  rationem  medendi  proponendo,  memoria 
dignum  est,  ab  antiquis,  parum  scientiae  in  Rheu¬ 
matismo  curando  disci  queat,  qui  hunc  ab  aliis 

morbis  dignoscere  vix  posse  videntur.  Hoc  e 
scriptis  illorum  plane  patet  His  autem  antecel¬ 
lunt  hodierni,  qui  ejus  sedem  atque  naturam  me¬ 
lius  intelligunt,  et  experientia  didicerunt  ct  mor¬ 
bum  levare  et  tollere. 

Duae  sunt  species  ut  supradictum  est,  quarum 
una  febrem  ardentem  cum  maximis  doloribus,  al- 
teraque  nullam  pyrexiam,  sed  artuum  rigiditatem 
cum  debilitate,  indicant.  Singula?  diversam  pos¬ 
tulant  rationem  medendi ;  ideoque  separatim  erit 
dicendum. 


CURATIO  RHEUMATISMI. 

Sub  prima  specie  consilium  est,  pyrexiam  et  in¬ 
flammationem  tollere ;  et  quodcunque  ad  unam, 
quoque  ad  alteram  pariter  valeat,  bene  notum  est. 
Ad  hoc  potissimum  spectat  larga  sanguinis  mis¬ 
sio,  qua,  si  ab  initio  fieri  potest,  nihil  praestat. 

Sanguinis  Detractio. — Nequaquam  autem  u- 
surpari  debet,  donec  aegrum  debilitet,  aut  quam- 
diu  alba  sanguinis  crusta  se  ostendat.  In  hoc 
modo  enim  tarde  ad  sanitatem  aeger  redit,  et  non- 

nunquam  morbus  chronicam  formam  induit,  cu¬ 
ratu  difficilem.  Ideoque  ab  ejus  aetate,  viribus¬ 
que  solum  pendet.  Si  juniores  ac  robusti  malo 
laborant,  hoc  sanguinis  dispendium,  quam  seniores, 
melius  tolerant :  venam  incidere  utile  est ;  secT  ejus 
detractio  primo  fortasse  ultra  viginti  uncias  vix 
fieri  debet.  Hanc  depletionem,  rarius  necessa¬ 
rium  erit  iterare,  nisi  pyrexia  saeviat,  et  partes 
affectae  maxime  doleant  ac  tumeant.  Tunc  ite¬ 
rum  deplere,  si  robustum  sit  corpus,  multum  prod¬ 
est,  et  nil  mali  infert.  Ubi  generalis  sanguinis 
missio  vix  adhiberi  potest,  quasi  nimis  debilitan¬ 
do,  hirudines  partibus  dolentibus  applicatae,  prae¬ 
sertim  si  illae  tumescant,  haud  parum  fructus  in¬ 
ferunt.  Cucurbitulae  cruentae,  si  rite  adhibean¬ 
tur,  pari  modo  ac  hirudines  agunt,  atque  aequaliter 
prosunt.  Sed  huic  sanguinis  missioni,  haud  sem- 
per  confidere  oportet,  et  alia  multa  auxilia  atten¬ 
tionem  rite  vindicant,  inter  quae  sunt  purgantia ; 
quae  febrem  ac  inflammationem  pariter  tollere  ju¬ 

Purgantia . — Inter  haec  sales  medii  alvum  sa¬ 
tis  solvere,  quam  acriora  purgantia,  melius  spon¬ 
dent  ;  quippe  qui  diathesin  phlogisticam  non 
modo  amoveant,  sed  corpus  quoque  bene  refrige¬ 
rent.  Ad  eundem  finem  conferunt  enemata,  quae, 
multi  testantur,  maxime  prosint.  Sin  tales  eva¬ 
cuationes,  cordis  actionem  vix  minuunt,  tinctura 
Digitalis  purpureae  rite  adhibita  opem  intulit, 
ubi  nihil  aliud. 

Diaphoretica . — Si  universum  per  corpus  libere 
fluat  sudor,  febre  abeunte,  multum  boni  ferunt, 
ideoque  ad  hoc  medici  summa  ope  nituntur.  In¬ 
ter  haec  pulvis  Opii  et  Ipecacuanhae  compositus 
vi  satis  pollet  ad  sudores  eliciendos,  cujus  actio 
multum  augetur  diluentibus  calidis,  corpore  la¬ 
neis  indusiis  bene  tecto.  Eidem  usui  inservit 
Tartris  Antimoniae  et  Potassae  parvulis  in  dosi- 
bus.  Hoc  in  modo  ad  viginti  quatuor  horas  su¬ 
dationis  stadium  producatur,  optimo  cum  fruc¬ 
tu. 

Epispastica , — febre  urgente  vix  adhiberi  de¬ 
bent,  sed  ubi  dolores  uni  parti  manent  fixi,  tunc 
multum  prosunt.  Opium  alii  maxime  laudant 
in  morbo  finem  imponendo,  sed  id  hanc  vim  alii 
negunt  habere. 

De  modo  vivendi,  morbi  curatio  multum  pen¬ 
det,  et  regimen  antiphlogisticum  strictius  adhibi- 
retur.  Quemcunque  cibum,  qui  calefaciendi  aut 
stimulandi  vim  habet,  aeger  caute  fugiat,  et  illum 
ex  rebus  vegetabilibus  confectum,  concoctu  faci¬ 
lem  sumat,  bene  refrigeraturum. 


CURATIO  ARTHRODYNOC. 

Sub  hac  specie  artus  dolent  ac  rigescunt,  nec- 
non  frigescunt  aut  tumescunt,  adeo  ut  movendi 
facultas  aegro  vix  sit.  Dolores  autem  frigore  ur¬ 
gent,  calore  imminuuntur.  Has  molestias  amo- 

vere,  medici  est,  et  quod  attentionem  praesertim 
vindicat,  balneum  tepidum  primo  adhiberi  debet. 
Si  huic  conjungitur  frictio,  multum  boni  est  ex- 
pectandum,  et  cujus  usus,  nuper  et  olim,  magnis 
jure  effertur  laudibus,  et  ad  rigiditatem  tollen¬ 
dam  maxime  valet.  Celsi  verba  ejus  usum  in¬ 
ter  Romanos  indicat :  “  Frictio  cum  omnibus  in 
homine  vertebris  utilis  sit,  tum  iis  praecipue,  quae 
in  collo  sunt.  Ergo  die  nocteque,  interpositis 
tamen  quibusdam  temporibus,  hoc  remedio  uten¬ 
dum  est  Lenis  articulorum  motus  haud  pa¬ 
rum  prodest,  praecipue  cum  frictione  conjunctus  : 
et  in  fricando  linimentum  saponis  cum  opio, 
aut  oleum  camphoratum,  nonnunquam  juvat.  In¬ 
terdum  aquae  bullientis  vapores,  opem  inferunt, 
praecipue  sub  rigiditate.  Ubi  tumescunt  artus  et 
rigescunt,  vesicatoria  prope  tumorem  haud  minus 
discutiunt,  et  haud  infrequenter  mobilem  reddunt 
artum.  Quod  ad  medicamenta  interne  usurpata 


*  Cei.s.  Lib.  iv.  cap.  3. 

pertinet,  diaphoretica  ac  purgantia  in  usum  ve¬ 
niunt.  Quorum  optimus  est  submurias  hydrargyri 
cum  oxido  antimonii  et  phosphate  calcis  conjunc¬ 
tus,  adeo  ut  alvum  bene  solvat,  ac  sudoris  profu¬ 
sionem  promoveat.  Eidem  rei  inserviunt  oleum 
terebinthinae,  aliaque  balsamata.  Tinctura  Guai- 
aci  officinalis  invenitur  utilis. 

Ubi  corporis  vires  collabuntur,  omnia  quae  ro¬ 
borant  usurpanda.  Ideoque  cibus  animalis,  con¬ 
coctu  facilis,  bene  nutriens,  equitatio,  et  exercita¬ 
tio  modica,  praecipue  in  aere  puro  et  sicco. 

Denique,  galvanismo  ac  vi  electrica  quidam 
Utuntur  medici,  qui  optimos  in  morbi  curatione 
invenerunt  effectus. 


FINIS. 

